Regjeringen besluttet i mars 2023 å kjøpe seks Seahawk MH-60R som vil erstatte NH90-helikoptrene som ble satt på bakken i 2022. Helikoptrene skal i første omgang brukes av Kystvakten, men de vil også være klargjorte for utstyr til antiubåt operasjoner. Forventet kostnadsramme er 12 milliarder kroner, og helikoptrene skal etter planen innfases i perioden 2026 til 2030. USAs utenriksdepartement godkjente forespørselen om salget i april 2023. Kjøpet krever at Stortinget godkjenner prosjektet.